 Kọ àlàyé síwájú sí i fún ìpínrọ yìí - Ní ìbẹrẹ ọrúndún ogún, Kimigayo ti bẹrẹ sí tan mọ èròǹgbà bíbọlá fún Olú Ọba. Wọn tún máa ń lò ó gẹgẹ bí apá kan ẹkọ àwọn ará Japan. Àmọ, ìwé ìròyìn kan tó jáde ní Osaka lọdún 1904 sọ pé orin ìdílé olú ọba ni Kimigayo kì í ṣe ti gbogbo ìjọba orílẹ-èdè. Uchimura Kanzo, aṣáájú àwọn Kristẹni kan ní Japan, sọ ní ìbẹrẹ ọrúndún ogún pé Kimigayo kì í ṣe orin orílẹ-èdè Japan nípa sísọ pé ète orin náà ni láti yin olú ọba. Gẹgẹ bí ohun tí Kanzo sọ, orin orílẹ-èdè kan gbọdọ fi bí nǹkan ṣe rí lára àwọn èèyàn hàn, kì í ṣe bí nǹkan ṣe rí lára olú ọba. Àwọn ará Japan kò mọ nípa Kimigayo gẹgẹ bí orin ìjọba títí di ìgbà tí ayẹyẹ ọpọlọpọ wáyé lẹyìn ìṣẹgun nínú Ogun Àkọkọ tí wọn jà ní China àti Japan : àti ogun tó wáyé láàárín àwọn ará Rọṣíà àti Japan. Tẹlẹtẹlẹ, àwọn ìwé ìròyìn máa ń ṣàríwísí àwọn ará Japan tí wọn ò lè kọ Kimigayo lórin lọnà tó yẹ níbi ayẹyẹ tí wọn ń ṣe nílẹ òkèèrè. 